CELEX: 32011R0111
Language: hu
Date: 2011-02-07 00:00:00
Title: A Bizottság 111/2011/EU rendelete ( 2011. február 7. ) egyes áruk Kombinált Nómenklatúra szerinti besorolásáról

9.2.2011   
            
            
               HU
            
            
               Az Európai Unió Hivatalos Lapja
            
            
               L 34/33
            
         A BIZOTTSÁG 111/2011/EU RENDELETE
   (2011. február 7.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrához csatolt melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. február 7-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Titánból készült, kúp alakú fémdarab, melynek alsó fele külső menetes szárban (ún. „műfog csonkban”) végződik.
                  A termék a fogászatban használatos. Úgy tervezték, hogy az állkapocsba ültetett mesterséges foggyökérbe csavarva a gyökérhez rögzítse a műkoronát.
                  A behozatal sterilizált csomagolásban történik.
                  
                      (1) Lásd a képeken.
               
               
                  9021 29 00
               
               
                  A termékbesorolást a Kombinált Nómenklatúra értelmezésére szolgáló 1. és 6. általános szabály, a 90. árucsoporthoz tartozó 2. megjegyzés b) pontja, valamint a 9021 és a 9021 29 00 KN-kód szövege határozza meg.
                  A terméket kifejezetten fogászati felhasználásra tervezték, így nem minősül a XV. áruosztályhoz tartozó 2. megjegyzés szerinti „általánosan használható résznek”. Következésképpen a XV. áruosztályba történő besorolása kizárt.
                  Tekintve, hogy a termék egy fogászati eszköz része, a 9021 vtsz. alá sorolandó, amely több, koronák és műfogsorok készítésére szolgáló fogászati tartozékot is tartalmaz (lásd még a 9021 vtsz.-hoz tartozó HR Magyarázat III. része (B) bekezdésének 4. pontját).
                  Ezért a terméket a 9021 29 00 KN-kód alá, fogászati eszköz részeként kell besorolni.
               
            
         
      
         
      
         (1)  A képek csupán tájékoztató jellegűek.